Pad Mosula
Pad Mosula desio se između 4. i 10. juna 2014, kada su borci IDIŠ porazili iračku vojsku. U januaru 2014. dolazi do eskalacije pobune u Iraku. IDIŠ zauzima gradove Faludžu i Ramadi u provinciji Anbar. Bitka za grad Mosul počela je 4. juna 2014. Iračka vojska u gradu je imala 30.000 stacioniranih vojnika, dok je grad napadalo nešto više od 1.000 pobunjenika. Ipak, nakon šest dana borbi Mosul je bio pod kontrolom IDIŠ-a. Oko 500.000 ljudi raseljeno je tokom sukoba.